CELEX: 32016R0056
Language: lt
Date: 2016-01-19 00:00:00
Title: 2016 m. sausio 19 d. Komisijos reglamentas (ES) 2016/56, kuriuo dėl rozmarinų ekstraktų (E 392) naudojimo tepiuosiuose riebaluose iš dalies keičiamas Europos Parlamento ir Tarybos reglamento (EB) Nr. 1333/2008 II priedas (Tekstas svarbus EEE)

20.1.2016   
            
            
               LT
            
            
               Europos Sąjungos oficialusis leidinys
            
            
               L 13/46
            
         KOMISIJOS REGLAMENTAS (ES) 2016/56
   2016 m. sausio 19 d.
   kuriuo dėl rozmarinų ekstraktų (E 392) naudojimo tepiuosiuose riebaluose iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               pagal Europos Parlamento ir Tarybos reglamento (EB) Nr. 1331/2008 (2) 3 straipsnio 1 dalyje nurodytą bendrą procedūrą tas sąrašas gali būti atnaujintas Komisijos iniciatyva arba gavus prašymą;
            
         
               (3)
            
            
               2013 m. balandžio 18 d. pateikta paraiška dėl leidimo naudoti rozmarinų ekstraktus (E 392) kaip antioksidantą tepiuosiuose riebaluose, t. y. maisto produktuose, Reglamento (EB) Nr. 1333/2008 II priede priskiriamuose 02.2.2 maisto produktų kategorijai. Apie paraišką vėliau pranešta valstybėms narėms pagal Reglamento (EB) Nr. 1331/2008 4 straipsnį;
            
         
               (4)
            
            
               remiantis paraiška, naudoti rozmarinų ekstraktus (E 392) yra reikalinga siekiant išlaikyti tepiųjų riebalų, kuriuose riebalų yra mažiau kaip 80 %, kuriuose polinesočiųjų riebalų rūgščių kiekis yra didesnis nei 15 % m/m viso riebalų rūgščių kiekio ir (arba) kuriuose žuvų taukų arba dumblių aliejaus kiekis yra didesnis nei 2 % m/m viso riebalų rūgščių kiekio, kokybę ir stabilumą, apsaugant juos nuo ardančio oksidacijos poveikio;
            
         
               (5)
            
            
               2008 m. kovo 7 d. Europos maisto saugos tarnyba (toliau – Tarnyba) priėmė nuomonę (3) dėl rozmarinų ekstraktų naudojimo kaip maisto priedo. Naudojant NOAEL nustatytas saugos ribas, remiantis įvairiais tyrimais, kuriuose didžiausia tirta dozė paprastai buvo NOAEL (4), ir konservatyviais suvartojimo su maistu vertinimais, padaryta išvada, kad toje mokslinėje nuomonėje aprašytas rozmarinų ekstraktų naudojimas siūlomomis paskirtimis ir naudojamas kiekis nekeltų pavojaus saugai. Rozmarinų ekstraktų (E 392) naudojimas tepiuosiuose riebaluose į nuomonę įtrauktas nebuvo;
            
         
               (6)
            
            
               2015 m. gegužės 7 d. Tarnyba pateikė savo nuomonę (5) dėl rozmarinų ekstraktų (E 392) naudojimo tepiuosiuose riebaluose paskirties išplėtimo. Vertinime atsižvelgta į riebalų emulsijų, kuriose riebalų yra mažiau kaip 80 %, vartojimą. Tarnyba padarė išvadą, kad siūlomas paskirties išplėtimas nepakeistų maisto priedui nustatyto poveikio įverčio, palyginti su jau patvirtintomis leidžiamomis paskirtimis, ir kad 2008 m. kovo 7 d. nuomonės išvados toliau galioja;
            
         
               (7)
            
            
               dėl tos priežasties yra tikslinga leisti naudoti rozmarinų ekstraktus (E 392) kaip antioksidantą tepiuosiuose riebaluose, kuriuose riebalų yra mažiau kaip 80 %, Reglamento (EB) Nr. 1333/2008 II priede priskiriamuose 02.2.2 maisto produktų kategorijai;
            
         
               (8)
            
            
               todėl Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
   
      (3)  EFSA Journal (2008) 721, 1–29.
   
      (4)  NOAEL (nepastebėto nepageidaujamo poveikio riba) – tirtos medžiagos dozė ar koncentracija, kai nenustatytas nepageidaujamas poveikis.
   
      (5)  EFSA Journal 2015;13(5):4090.
   
      PRIEDAS
      Reglamento (EB) Nr. 1333/2008 II priedo E dalyje 02.2.2 maisto produktų kategorija „Kitos riebalų ir aliejų emulsijos, įskaitant tepiuosius pieno riebalus, kaip apibrėžta Tarybos reglamente (EB) Nr. 1234/2007, ir skystos emulsijos“ iš dalies pakeičiama taip:
      
                  a)
               
               
                  po maisto priedui E 385 skirto įrašo įterpiamas toks naujas įrašas:
                  
                               
                           
                           
                              „E 392
                           
                           
                              Rozmarinų ekstraktai
                           
                           
                              100
                           
                           
                              (41) (46)
                           
                           
                              Tik tepieji riebalai, kuriose yra mažiau kaip 80 % riebalų“
                           
                        
            
                  b)
               
               
                  po (4) išnašos pridedamos šios išnašos:
                  
                               
                           
                           
                               
                           
                           
                              
                                          „(41)
                                       
                                       
                                          Išreikšta pagal riebalų kiekį.
                                       
                                    
                        
                               
                           
                           
                               
                           
                           
                              
                                          (46)
                                       
                                       
                                          Išreikšta karnozolio ir karnozolio rūgšties bendru kiekiu.“